Gani Qarri Cyrih 26 Korrik 2011
Dhimbjet e plagëve të Kosovës së dal nga lufta ishin të mëdha, për mijëra të vrarë dhe të zhdukur që nga fillimi i jetës së saj në liri , gjetja e të cilëve nuk ka përfunduar dhe pritet ende edhe sot. Por plagë të reja dhe të vjetra u thelluan edhe më tepër, pas tendencave afro 12 vjeçare të strukturave kriminale serbe,të ndihmuara nga Serbia , UNMIK-u e herë-herë edhe nga EULEX-i, për zhvatjen e një pjese të territorit të Kosovës ,në veriun e vendit tonë.
Përkundër durimit të treguar nga qeveria e Kosovës dhe shqiptarët në përgjithësi, për vite me radhë, dhe të gjitha përpjekjeve për stabilizimin e gjendjes përmes bisedimeve me faktorin ndërkombëtar si dhe bisedimeve të fundit dirkete me serbin, në veri nuk u arrit kurrë që të stabilizohej gjendja, lulëzonte edhe krimi i organizuar nën regjimi n e sundimi t të bandave kriminale atje.
Madje edhe ata që i patëm ftuar si miq dhe mekanizma me përvojë për ndihmë në vënien e rendit dhe ligjit edhe në atë pjesë të vendit, ata më shumë heshtnin me indiferencë , e jo rrallë edhe ndihmuan keqësimin e gjendjes atje,ku harta e Kosovës kërcënohej haptas që të shqyhej duke u tërhequr sa andej sa këndej,mbi të cilën fare e papenguar përveç bandave kriminale,mbi te kishte ngulur thonjtë fort edhe vet Serbia ,duke humbur gjithë drejtpeshimin e shtetit të Kosovës në atë pjesë vitale të territorit tonë.
Dhe kohët e fundit për veriun e vendit ,nuk flitej më vetëm mbi humbjet qindra milionëshe të buxhetit të Kosovës nga kontrabanda në kufijtë e pakontrolluar,por gjithnjë e më shpesh edhe për ndarjen e asaj pjese dhe bashkëngjitjen e saj Serbisë. Bile, përfaqësuesi serb Goran Bogdanoviq, para kamerave televizive ,sot deklaronte hapur se gjendja e atjeshme nuk duhet të ndryshohej ,sepse qenka fryt i përpjekjeve të tyre 12 vjeçare për tjetërsimin e veriut nga shtetësia Kosovare ,dhe përshtatjen e asaj pjese për zhvatje nga Serbia.
Ndaj ishte momenti i fundit që Institucionet kushtetuese, të ndërmerrnin diçka serioze dhe konkrete për shtrirjen e integritetit territorial në gjithë vendin dhe vënien e rendit dhe ligjit edhe në atë pjesë të Shtetit tonë të ri përkundër vështirësive dhe sakrificave ,jo të vogla për ne.
Kështu që Qeveria e Kosovës e përkrahur unanimisht nga të gjitha partitë politike, të gjitha shoqatat e grupet e mundshme, si dhe popullata shumicë e vendit në tërësi, me datën 25 Korrik të këtij viti , filloi aksionin e domosdoshëm dhe të shumëpritur , të përgatitur dhe udhëhequr me shumë sukses nga pjesa më e ndritshme dhe më e besueshme institucionale,siç është Policia speciale e shtetit për ruajtjen e rendit dhe ligjit në vend, të cilës me të drejt iu besua vendosja e integritetit të nëpërkëmbur territorial dhe kontrollit shtetërorë edhe në pjesët e çakorduara ligjore dhe institucionale të shtetit për afro 12 vite, që nga liria e vendit tonë.
Ata e kryen detyrën me devotshmëri të plotë ,duke vënë kontrollin e munguar ndër vite edhe në dy pikat e rrezikuara kufitare,për të cilat u kërkuan trimëri ,guxim vendosmëri dhe sakrifica të dhembshme, ku gjatë aksioneve të rivendosjes së rendit e ligjit dhe kontrollit shtetëror në ato pjesë, u plagosën disa dhe humbi jetën edhe një hero i rivendosjes së integritetit tonë shtetëror ,polici i nderuar 32 vjeçar Enver Zymberi i cili e përfundoi aksionin me aq përkushtim,duke dhënë edhe jetën për shtetin e tij.
Shpresojmë që mundi dhe detyra e tyre e kryer me aq sukses dhe nder , ta forcoj rendin dhe ligjin si dhe shtetësinë e Kosovës atje, për të cilën u sakrifikua edhe polici i njësisë speciale , emri i të cilit nderon vendin ku ra dhe pikën kufitare të cilën ai me shokë e çliruan.
Rënia e policit Enver Zymberi është rënie nderi për shtetin dhe popullin e Kosovës, ndaj akti i tij meriton të përkujtohet me pietetin e heronjve të mbrojtjes së shtetit dhe integritetit territorial të vendit, dhe pika kufitare ku ai derdhi gjakun e njomë duhet të emërtohet sipas emrit të tij i cili do të jetë gurthemel i mbrojtjes së kufijve tanë nga të cilët nuk guxon më askush të tërhiqet .
I përjetshëm qoftë kujtimi për heroin Enver Zymberin, dhe rënies së tij, përgjithmonë LAVDI!
Gani Qarri Cyrih 26 Korrik 2011
Fjala e Lire - Free Speech